Den lille havfruen (2023)

Den lille havfruen (engelsk: The Little Mermaid) er en musikalsk fantasyfilm regissert av Rob Marshall etter et manus skrevet av David Magee. Det er en live-versjon av Disneys tegnefilm fra 1989 med samme navn, som i seg selv er løst basert på eventyret fra 1837 av H.C. Andersen. Planene for en nyinnspilling av Den lille havfruen fra 1989 ble bekreftet i mai 2016. 

Musikken er komponert av Alan Menken, som også skrev musikken til Disneys tegnefilm fra 1989. I tillegg har Lin-Manuel Miranda skrevet noen nye sanger. 

Da traileren for filmen ble sluppet høsten 2022 fikk den mye oppmerksomhet fordi Ariel spilles av en afro-amerikaner.

Handling 
Ariel, den yngste datteren til kongedømmet Atlanticas hersker kong Triton, er fascinert av den menneskelige verden. Men havfruer som henne er forbudt å utforske denne verden. Etter å ha reddet prins Eric etter et forlis, og forelsket seg i ham, blir Ariel fast bestemt på å være sammen med ham - i hans verden over vann.

Men disse handlingene fører til en konfrontasjon med faren hennes, og et møte med den svindlende sjø-heksen Ursula. Heksen inngår en avtale med henne om å bytte den vakre stemmen hennes mot menneske-bein, slik at Ariel kan oppdage verden over vann og imponere prins Eric. Imidlertid setter dette livet hennes (og farens krone) i fare.

Medvirkende 
 Havfruen Ariel – Halle Bailey
 Krabben Sebastian –  Daveed Diggs
 Prins Eric – Jonah Hauer-King
 Måken Svimse – Awkwafina
 Flyndre – Jacob Tremblay
 Dronning Selina – Noma Dumezweni
 Kong Triton – Javier Bardem
 Sjøheksa Ursula – Melissa McCarthy

Referanser

Eksterne kilder
 

Fantasyfilmer fra USA
Engelskspråklige filmer
Filmer fra 2023